Šiaulių miesto kultūros centras „Laiptų galerija“

(valstybės ar savivaldybės įstaigos pavadinimas)

Direktorė Janina Ališauskienė

(darbuotojo / biudžetinės įstaigos vadovo pareigos, vardas ir pavardė)

**VEIKLOS VERTINIMO IŠVADA**

2021-01-15 Nr. \_\_\_\_\_\_\_\_

(data)

Šiauliai

(sudarymo vieta)

**I SKYRIUS**

**PASIEKTI IR PLANUOJAMI REZULTATAI**

**1. Pagrindiniai praėjusių kalendorinių metų veiklos rezultatai**

(pildo darbuotojas / biudžetinės įstaigos vadovas)

|  |  |  |  |
| --- | --- | --- | --- |
| **Metinės veiklos užduotys / metinės užduotys** | **Siektini rezultatai** | **Nustatyti rezultatų vertinimo rodikliai (kiekybiniai, kokybiniai, laiko ir kiti rodikliai, kuriais vadovaudamasis tiesioginis darbuotojo vadovas (toliau – vadovas) / savininko teises ir pareigas įgyvendinančios institucijos vadovas ar jo įgaliotas asmuo (toliau – institucijos vadovas ar jo įgaliotas asmuo) vertins, ar nustatytos užduotys įvykdytos)** | **Pasiekti rezultatai** |
| 1.1. .Aktualizuoti bendruomeniškumą, istorinį kultūros paveldą ir jo pažinimą – tam parengti priemonių planą ir jį įgyvendinti. | Aktualizuojant Vilniaus Gaono ir Lietuvos žydų istorijos metus, surengti rugsėjo mėnesį Litvakų (Lietuvos žydų) kultūros dienas. | Surengti 7 renginius:4 profesionalios dailės parodos;2 profesionalios kamerinės muzikos koncertus;1 literatūrinį renginį (Ryčio Sabo knygos „Gaono kodas“ pristatymas ir jos tęsinio sutiktuvės). II-III ketv. | Antrąkart surengtos Lietuvos žydų (litvakų) kultūros dienos – turėjo obalsį Šiaulių miesto ir regiono gyventojams. Surengti 7 renginiai, kuriuose dalyvavo 500 šiauliečių ir miesto svečių. „Laiptų galerijoje“ surengtos 3 žinomų Lietuvos menininkų parodos – Elenos Nonos Zavadskienės (Vilnius) tapybos ir Aleksandros Jacovskytės (Vilnius) grafikos ir fotografijos parodos. Šiaulių regione surengtos parodos: Miriam Meras (Paryžius) litografijos Kelmės kultūros centre ir festivalio „Šiaulių Monmarto Respublika“ dailininkų darbų paroda „Geltona ir...“ kartu su parodos katalogu. „Laiptų galerijoje“ ir Žagarės kultūros centre pristatyta virtuali paroda Matvei Vaisberg (Kijevas) tapybos darbų ciklas „Svetimi namai“.Surengti du literatūriniai vakarai – susitikimai: Ryčio Sabo „Gaono kodas“ knygos pristatymas, moderavo Rimvydas Valatka, dalyvavo knygos autorius Rytis Sabas, pristatytas vienas žymiausių pasaulyje litvakų poetas Avromas Suckeveris (1913-2010) ir jo knyga „Kapo vaikas“ - parengta meninė poezijos kompozicija, kur programą parengė ir pateikė ŠVDT aktoriai Monika Šaltytė ir Juozas Bindokas.Dėl COVID pandemijos programa vakaro metu pateikta video formatu. Dalyvavo knygos sudarytojas ir vertėjas, poetas Laurynas Katkus, kuris ne tik pasakojo apie knygos sudarymą, bet ir paskaitė keletą eilėraščių originalo kalba. Apie Avromą Suckeverį – žmogų, poetą, žinomą visame pasaulyje, pasakojo knygos leidėjas, žydų bibliotekos vadovas Žilvinas Beliauskas. Vakarą nuspalvino jaunų, talentingų ir jau žinomų pasaulyje atlikėjų Gleb Pyšniak (violončelė), Dalia Dėdinskaitė (smuikas) ir Tadas Motiečius (akordeonas) atliekama žymių litvakų kompozitorių A.Šenderovo, G.Geršvino ir kt. muzika.Surinkti šiauliečių ir žagariečių pasakojimai – istorijos apie gyvenimą, papročius, kultūrinius panašumus ir skirtumus su bendrapiliečiais žydais. Pasakojimų – prisiminimų knygelė išleista 150 egz. tiražu ir padovanota pasakotojams, Šiaulių krašto muziejams ir bibliotekoms.Pandemijos sąlygomis visi renginiai įvyko ir buvo plačiai nušviesti regioninėse ir šalies medijose. |
| 1.2. Įgyvendinti ir užtikrinti reprezentacinio festivalio „Šiaulių Monmartro Respublika“ pristatymą ir sklaidą. | Festivalio „Šiaulių Monmartro Respublika“ sklaidai ir informacijai skirti išskirtinį dėmesį, pasitelkiant naujas sklaidos formas - „flashmob'ą“ ir kt., naudojant socialinius tinklus, žiniasklaidą ir tiesioginę komunikaciją Šiauliuose, Lietuvoje ir užsienyje. | Festivalio apsilankiusiųjų skaičiaus išaugimas 10-15%. Festivalio žinomumas regione, Lietuvoje ir festivalyje dalyvaujančių dailininkų ir atlikėjų miestuose, šalyse.II -III ketv. | Festivalio „Šiaulių Monmartro Respublika“ informacinei sklaidai, jos inovatyvumui skirtas dėmesys ne tik prisidėjo prie festivalio žinomumo, bet tiesiog padėjo, kad pandemijos sąlygomis, karantino (kovo 16 – birželio 16 d.) metu, festivalis įvyktų ir dalyvautų programoje numatyti dailininkai, atlikėjai, aktoriai. Jau birželio pirmomis dienomis socialiniuose tinkluose, Youtube, internetinėje svetainėje pasirodė pirmosios video miniatiūros, kur su ŠVDT aktoriais Monika Šaltyte ir Juozu Bindoku – iš viso 15 miniatiūrų. Sulaukė susidomėjimo iš 5000 žmonių ir komentarų- 150. Žiniasklaidoje miesto ir regiono aprašyti visi renginiai – Respublikinė Tv ir Šiaulių apskrities televizija rodė festivalio reportažus, dėmesio susilaukė Matvei Vaisberg tapybos darbų ciklas „Svetimi namai“, kuris kone atskirtu projektu parodytas Odesoje, Vilniuje (Rotušė) ir pasirašyti susitarimai su Leipcigu (Vokietija) ir Roma (Italija) dėl projekto pristatymų rugsėjo – spalio mėn., bet dėl pandemijos surengtos video transliacijos per Youtube gruodžio 26, 28, 29,30 dienomis. Pristatyme rašoma – projekto „Svetimi namai“ sumanytojas ir partneris – Šiaulių miesto kultūros centras „Laiptų galerija“Festivalio apsilankiusiųjų skaičiaus augimas numatytas 10-15% - tikrai pasiektas, dėl projekto geografijos išplėtimo – festivalio renginiai vyko Šiauliuose, Pakruojyje, Kelmėje, Žagarėje ir Joniškyje. Informacinė sklaida vyko vietose per žiniasklaidą ir socialiniuose tinkluose. |
| 1.3. Koordinuoti projektinius ir einamuosius darbus, gerinant įstaigos kultūrinės veiklos prieinamumą, paslaugų teikimą ir sudarant galimybę visuomenei paslaugomis naudotis ir savaitgaliais (šeštadienį ir sekmadienį). | 2020 m. veiklos plano priemonių pritaikymas, pareiginių funkcijų koregavimas, darbo laiko apskaitos tikslinimas. | Pritaikytos priemonės, sudarytas darbo grafikas, organizuotos kultūrinės priemonės. I-IV ketv. | Parengtas techninis P. Bugailiškio šilumos sistemos ir pastato renovacijos projektas. Sudarytas darbo grafikas darbui šeštadieniais ir sekmadieniais. Dėl COVID pandemijos tik keturis sekmadienius įstaiga dirbo – karantinas arba ribojamas apsilankiusiųjų skaičius. Todėl 2021-aisiais, įveikiant pandemijos psichologines pasekmes, lankytojus aptarnausime įprastiniu grafiku – antradieniais – šeštadieniais. |
| 1.4. Tarptautinių projektų paraiškų rengimas ir įgyvendinimas.Kvalifikacijos kėlimas, gilinantis į Tarptautinių projektų rengimą ir jų įgyvendinimas – nuolatinis ir nepertraukiamas procesas kasdieninėje veikloje – užsienio šalių scenose koncertuojantys atlikėjai dažnai yra ur įvairių tarptautinių projektų dalyviai, todėl sutartims dėl koncertavimo „Laiptų galerijoje“ reikia papildomų susitarimų, kurių vykdymas įgalina geriau suprasti tarptautinių projektų reikšmingumą, svarbą ir įgyvendinimo subtilybes.2020-aisiais pasirašytos bendradarbiavimo sutartys su Ars Lituanica projekte – festivalyje „Šiaulių Monmartro Respublika“, kuriame gimė naujo projekto „Svetimi namai“ (pagal festivalio dailininko Matvei Vaisberg tapybos ciklą „Svetimi namai“) idėja, išauginusi naują dailės ir muzikos projektą „Svetimi namai“, idėjos autorius Gleb Pyšniak ir Dalia Dėdinskaitė – Ars Lituanica, partneris – Šiaulių miesto kultūros centras „Laiptų galerija“. Projektas sėkmingai pristatytas Ukrainoje (Odesa), Vokietijoje (Leipcigas)., Italijoje (Roma) ir gruodžio 26,28,29,30,31 d. virtualiai pristatytas per Youtube ir feisbuką. |

**2. Einamųjų metų užduotys**

(nustatomos ne mažiau kaip 3 ir ne daugiau kaip 6 užduotys)

|  |  |  |
| --- | --- | --- |
| **Einamųjų metų veiklos užduotys / einamųjų metų užduotys** | **Siektini rezultatai** | **Nustatyti rezultatų vertinimo rodikliai (kiekybiniai, kokybiniai, laiko ir kiti rodikliai, kuriais vadovaudamasis vadovas / institucijos vadovas ar jo įgaliotas asmuo vertins, ar nustatytos užduotys įvykdytos)** |
| 2.1. Aktualizuoti tarptautinio bendradarbiavimo galimybes ir privalumus per kultūrinį bendradarbiavimą, rengiant reprezentacinį renginį – dailės festivalį „Šiaulių Monmartro Respublika“. | Parengti kultūrinį projektą – Dailės festivalis „Šiaulių Monmartro Respublika“ ir įgyvendinti.Parengti detalius projekto renginių ir informacinės sklaidos planus ir įgyvendinti.Taikytos priemonės: festivalio viešinimo, komunikacijos, įgyvendinimo planas ( projekto įvykiai TV, socialiniuose tinkluose ir žiniasklaidoje). Siekiama užtikrinti ne tik festivalio žinomumą regione ir šalyje, bet ir pritraukti 20% didesnį dalyvaujančių žmonių skaičių. Išleisti katalogą (lietuvių, anglų kalbomis) siekiant skatinti tarptautinį bendradarbiavimą, kurti miesto kultūrinio lygio ir žinomumo pridėtinę vertę.  | Festivalio veikloje dalyvauja trijų užsienio valstybių – Latvija, Ukraina, Nyderlandai – dailininkai ir 20-25 Lietuvos žinomi ir pripažinti dailininkai ir dailėtyrininkai.Master Class „Raimundas Sližys – spalvos disidentas: ružava“.Dailės pleneras tema: „Spalvos disidentas: ružava“ įgalina užsieniečius pažinti Lietuvos klasiką Raimundą Sližį, Lietuvos dailininkus – prisiminti, giliau pažinti, sukurti tapybos darbų, įprasminant R.Sližio – dailininko klasiko priminimą.Išleidžiamas plenero dalyvių tapybos Darbų katalogas (lietuvių, anglų kalba).Festivalio metu surengiamos 6 tapybos parodos: Šiaulių mieste – 2 ir 4 regione – Pakruojo, Kelmės galerijose, Joniškio Raudonojoje sinagogoje ir Žagarės dvare. Parodas lydės kamerinės muzikos koncertai. |
| 2.2. Stiprinti bendruomeniškumą, įtraukiant į kultūrinę veiklą tautines mažumas, gilintis į jų istorinį – kultūrinį paveldą ir jo pažinimą. | Surengti Lietuvos žydų (litvakų) kultūros mėnesį.Aprašyti šiauliečių ir miesto svečių 45-50 gyvenimo istorijas, pasakojančias apie žydų kultūrą, tradicijas, istoriją ir gyvenimą. Išleisti „Gyvenimo istorijos“ knygelę. II-III ketv. | Per kultūros mėnesį (rugsėjį – spalį) pristatyta Šiauliuose ir regione Lietuvos žydų (litvakų) dailė, literatūra, muzika: dailės parodos: Jokūbo Jacovskio – žymiausias Lietuvoje knygų dailininko, grafikos paroda; Elenos Nonos Zavadskienės tapybos darbų paroda; knygų ir jų autorių pristatymai (Avromo Suckeverio apsakymų knyga „Žaliasis akvariumas“ ir poezija iš knygos „Kapo vaikas“ ir kt.);koncertai („Ars Lituanica“ (Gleb Pyšniak, Dalia Dėdinskaitė, Simona Zajančauskaitė ir Tadas Motiečius), vyrų vokalinių ansamblis „Quorum“ ir kt.Tęsiamas projektas „Gyvenimo istorijos“. Užrašomos 45-50 naujos „Gyvenimo istorijos“ - prisiminimai apie žydus, jų kultūros ir tradicijos ypatumus.Pagal parengtą Lietuvos žydų kultūros mėnesio programą organizuoti visi renginiai. Užrašytos gyvenimo istorijos ir parengta bei išleista medžiaga, organizuotas pristatymas. |
| 2.3. Atsižvelgiant į realijas, susijusias su COVID-19 pandemija, strateginiame veiklos plane numatyti alternatyvas „gyvam“ parodų pristatymui, žaidybinei – edukacinei mentorystei. | Parengti profesionalių dailininkų virtualių parodų ir lietuvių dailės kūrinių, parodų iš privačių kolekcijų pristatymus | Parengta medžiaga bendradarbiaujant su dailėtyrininkais (dailėtyrininkai dr.Viktoras Liutkus ir Danutė Zovienė parengia video pristatymus Vyganto Paukštės (tapyba), Artūro Savicko (tapyba) ir Ričardo Filistovičiaus (tapyba) parodoms. Dailėtyrininkė Ramutė Rachlevičiūtė parengia video pristatymą Raimundo Sližio (1952-2008) parodai „Raimundas Sližys – spalvos disidentas: „ružava“ ir Elvyros Kairiūkštytės (1950-2006) (grafika, piešiniai) parodos pristatymui ir kt.Virtualių parodų pristatymai paskelbti Facebook socialiniame tinkle „Laiptų galerija“ ir po „gyvo“ parodų pristatymo. Lankytojų skaičius parodose padidės 5-10%. |
| 2.4. Užtikrinti įstaigos veiklą, kokybišką paslaugų teikimą, veiklos užtikrinimui iš lėšų už kultūrines paslaugas ir rėmėjų lėšų:1) suremontuoti avarinės būklės šiluminį mazgą;2) sukurti geresnes sąlygas galeriniam“ paveikslų eksponavimui, pakeičiant parodinių sienų spalvas. | Atlikti veiksmai dėl šildymo mazgo parengimo šildymo sezonui. Parengtos parodinės erdvės (pagal eksponavimo standartus) visoms dailės žanrų parodoms ( grafikai, aliejinei tapybai, akvarelei) | Spręsti klausimai dėl šildymo sistemos atnaujinimo. Parengtos atnaujintos parodinės erdvės. |

**3. Rizika, kuriai esant nustatytos einamųjų metų veiklos užduotys / einamųjų metų užduotys gali būti neįvykdytos (aplinkybės, kurios gali turėti neigiamą įtaką šių užduočių įvykdymui)**

(pildoma suderinus su darbuotoju / biudžetinės įstaigos vadovu)

|  |
| --- |
| 3.1.Nepakankamas finansavimas. |
| 3.2.Žmogiškųjų išteklių trūkumas (įstaigos darbuotojų nedarbingumas). |
| 3.3.Pavestos įgyvendinti neplaninės priemonės, kurios 2021 m. Šiaulių miesto kultūros centro „Laiptų galerija“ strateginiame veiklos plane nėra numatytos. |

**II SKYRIUS**

**PASIEKTŲ REZULTATŲ, GEBĖJIMŲ VYKDYTI FUNKCIJAS VERTINIMAS IR KVALIFIKACIJOS TOBULINIMAS**

**4. Pasiektų rezultatų vykdant metines veiklos užduotis / metines užduotis vertinimas**

|  |  |
| --- | --- |
| **Metinių veiklos užduočių / metinių užduočių** **įvykdymo aprašymas** | **Pažymimas atitinkamas langelis** |
| 4.1. Darbuotojas / biudžetinės įstaigos vadovas įvykdė metines veiklos užduotis / metines užduotis ir viršijo kai kuriuos sutartus vertinimo rodiklius | Labai gerai – 4 X |
| 4.2. Darbuotojas / biudžetinės įstaigos vadovas iš esmės įvykdė metines veiklos užduotis / metines užduotis pagal sutartus vertinimo rodiklius | Gerai – 3 ☐ |
| 4.3. Darbuotojas / biudžetinės įstaigos vadovas įvykdė tik kai kurias metines veiklos užduotis / metines užduotis pagal sutartus vertinimo rodiklius | Patenkinamai – 2 ☐ |
| 4.4. Darbuotojas / biudžetinės įstaigos vadovas neįvykdė metinių veiklos užduočių / metinių užduočių pagal sutartus vertinimo rodiklius | Nepatenkinamai – 1 ☐ |

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| **Gebėjimų atlikti pareigybės aprašyme nustatytas funkcijas vertinimo kriterijai** | **Pažymimas atitinkamas langelis:** **4 – labai gerai****3 – gerai****2 – patenkinamai****1 – nepatenkinamai** |
| Pareigybės aprašyme nustatytų funkcijų vykdymas, laikantis nustatytos tvarkos, tinkamu būdu | 1☐ 2☐ 3☐ 4X |
| Pareigybės aprašyme nustatytų funkcijų vykdymas, atsižvelgiant į strateginius įstaigos tikslus | 1☐ 2☐ 3☐ 4X |
| Tinkamas turimų žinių, gebėjimų ir įgūdžių panaudojimas, atliekant funkcijas ir siekiant rezultatų | 1☐ 2☐ 3☐ 4X |
| PAŽYMIMAS LANGELIS, ATITINKANTIS GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMŲ VIDURKĮ | 1☐ 2☐ 3☐ 4X |

**6. Pasiūlymai, kaip darbuotojui / biudžetinės įstaigos vadovui tobulinti kvalifikaciją**

(nurodoma, kokie mokymai siūlomi)

|  |
| --- |
| 6.1. dalyvauti Kultūros centrų vadovų kvalifikacijos kėlimo mokymuose  |

**III SKYRIUS**

**BENDRAS VEIKLOS VERTINIMAS, VERTINIMO PAGRINDIMAS IR SIŪLYMAI**

**7. Bendras veiklos vertinimas**

|  |  |
| --- | --- |
|  | **Pažymimas langelis, atitinkantis bendrą pasiektų rezultatų, vykdant užduotis, ir gebėjimų atlikti pareigybės aprašyme nustatytas funkcijas vertinimų vidurkį** |
| **Vertinimas** | Nepatenkinamai – ☐ | Patenkinamai – ☐ | Gerai – ☐ | Labai gerai – X |

**8. Kuruojančio skyriaus vedėjo pasiūlymas dėl įstaigos vadovo vertinimo, jo pagrindimas ir siūlymai:**

Visos planuotos užduotys įvykdytos ir viršyti kai kurie sutarti vertinimo rodikliai, įstaigos veiklos administravimo veikloje pasiekta geresnių rezultatų, ieškota naujų teikiamų paslaugų formų, didelis dėmesys skirtas įstaigos vidinės atmosferos gerinimo procesams, projektų 2021 m. rengimui, įstaigos viešinimui aktualizuojant pagrindines veiklas, siekiant įtraukti bendruomenę į projektinę ir kultūrinę veiklą net ir virtualiomis veiklomis.

Dėl susiklosčiusios pandeminės situacijos ne mažai kultūrinių iniciatyvų teko apriboti, o tai sąlygojo daug mažesnius renginių ir jų dalyvių rodiklius, tačiau bendra įstaigos veiklos, organizuojamų iniciatyvų situacija, prisitaikymas prie nepalankių veiklai sąlygų – sėkminga. Užtikrinta saugi darbo aplinka, kultūrinė, edukacinė, mėgėjų meno veikla.

Daugelis įstaigų mieste susidūrė su nežinia ir iššūkiais įvedus karantiną, tačiau Šiaulių miesto kultūros centro „Laiptų galerija“, vadovaujama įstaigos direktorės, tinkamai susitvarkė su iškilusiais uždaviniais.

Įstaigos vadovas tiesiogiai dalyvauja visuose įstaigos procesuose, kontroliuoja, teikia pastabas ir siekia kiek įmanomo optimalaus rezultato. Įstaiga bei jos vykdoma veikla matoma ir girdima.

Atsižvelgiant į tai, kad įstaigos direktorė pasiekė užsibrėžtus tikslus ir uždavinius, siūlau vertinti labai gerai ir numatyti maksimalų (40 proc.) pareiginės algos pastoviosios dalies kintamosios dalies dydį.

Kultūros skyrius vedėja

Kuruojančio skyriaus vedėja

 \_\_\_\_\_\_\_\_\_\_ Daina Kinčinaitienė

 (parašas) (vardas ir pavardė)

Savivaldybės mero rezoliucija\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Šiaulių miesto savivaldybės meras \_\_\_\_\_\_\_\_\_ Artūras Visockas

 (parašas) (vardas ir pavardė)

**Galutinis metų veiklos ataskaitos įvertinimas - labai gerai**

|  |  |
| --- | --- |
| Su veiklos vertinimo išvada ir siūlymais susipažinau ir sutinku / nesutinku:(ko nereikia, išbraukti)

|  |
| --- |
|  |

(nurodyti punktus, su kuriais nesutinka)Šiaulių miesto kultūros centras „Laiptų galerija“ (biudžetinės įstaigos pavadinimas)Direktorė \_\_\_\_\_\_\_\_\_\_\_\_\_\_\_\_\_\_ Janina Ališauskienė(pareigos) (parašas) (vardas ir pavardė) |